
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 307 

11 Φεβρουάριου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Παράταση του πρώτου (χειμερινού) εξαμήνου ακαδη¬ 
μαϊκού έτους 2003-2004 του Πανεπιστημίου Ιωαν- 


νίνων. 1 

Συγκρότηση Επιτροπής Καλλιτεχνικών Σχολείων. 2 

Μεταβίβαση άδειας ίδρυσης και λειτουργίας του Ιδιω¬ 
τικού Τ.Ε.Ε. «Η ΛΑΡΙΣΑΪΚΗ». 3 

Τροποποίηση απόφασης διορισμού Μελών Δ.Σ. του 

Εθνικού Κέντρου Βιβλίου. 4 

Έγκριση του Οργανισμού Εσωτερικής Υπηρεσίας του 

Ε' ΚΑΠΗ Δήμου Πειραιά. 5 

Ανάκληση απόφασης απόκτησης Ελληνικής Ιθαγέ¬ 
νειας του ομογενούς ΝΤΟΛΕΣΙΔΗ ΙΩΑΝΝΗ του Χα¬ 
ράλαμπου. 6 


Απόκτηση ελληνικής ιθαγένειας από τον ομογενή 
ΓΙΕΓΟΡΟΒ ΟΛΕΓΚτου ΕΥΓΕΝΙΟΥ και της ΛΙΝΤΙΑΣ 7 
Απόκτηση ελληνικής ιθαγένειας από τον ομογενή 
ΓΙΕΓΟΡΟΒ ΙΓΚΟΡ του ΕΥΓΕΝΙΟΥ και της ΛΙΝΤΙΑΣ 8 
Απόκτηση ελληνικής ιθαγένειας από τον ομογενή 
ΓΙΕΓΟΡΟΒ ΕΥΓΕΝΙΟ του ΣΑΒΕΛΙΪ και της ΞΕΝΙΑΣ 9 
Συγχώνευση Νομικών Προσώπων «Πνευματικό Κέ¬ 
ντρο Κοινότητας Βαγίων», «Κέντρο Προληπτικής 
Ιατρικής & Πρόνοιας Δήμου Βαγίων», «Κέντρο Δη¬ 
μιουργικής Απασχόλησης Παιδιών Δήμου Βαγίων» 
και «Θέατρο - Κινηματογράφος Δήμου Βαγίων» σε 
ενιαίο Νομικό Πρόσωπο «ΠΝΕΥΜΑΤΙΚΟ ΚΕΝΤΡΟ 

ΔΗΜΟΥ ΒΑΓΙΩΝ». 10 

Τροποποίηση του Εσωτερικού Οργανισμού Οργάνω¬ 
σης και Λειτουργίας της Ν.Α. Τρικάλων. 11 


ΑΠΟΦΑΣΕΙΣ 

Αριθ. Φ.5/2978/Β3 (1) 

Παράταση του πρώτου (χειμερινού) εξαμήνου ακαδημαϊ¬ 
κού έτους 2003-2004 του Πανεπιστημίου Ιωαννίνων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 9παρ.6του Ν. 2083/92 (Α' 
159). 


2. Τις διατάξεις του άρθρου 29α του Ν. 1558/85, όπως 
αυτό προσετέθη με το άρθρο 27 του Ν. 2081/92 (Α' 154), 
όπως αυτό τροποποιήθηκε με το άρθρο 1 παρ. 2 ατού Ν. 
2469/97 (ΦΕΚ38 Α'). 

3. Τις διατάξεις του άρθρου 2 του Π.Δ. 494/85 (Α' 176) 
«Περί τροποποίησης του Π.Δ. 387/83 Λειτουργία, Οργά¬ 
νωση, Διοίκηση, Πανεπιστημιακών Λεσχών στα Πανεπι¬ 
στήμια, παροχή δωρεάν σίτισης στους φοιτητές αυτών». 

4. Τις διατάξεις του άρθρου 22 παρ. 3 του Ν. 2362/95 (Α' 
154). 

5. Τα 7155/9.1.2004 και 7599/21.1.2004 έγγραφα της 
πρυτανείας του Πανεπιστημίου Ιωαννίνων. 

6. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού προ¬ 
ϋπολογισμού (άρθ. 29Ατου Ν. 1558/85 Α' 154, όπως αυτό 
προστέθηκε με το αρθ. 27 του Ν. 2081/91 Α' 154 και τρο¬ 
ποποιήθηκε με την παρ. 2 ατού άρθ. 1 του Ν. 2469/97 Α' 
38), αποφασίζουμε: 

Εγκρίνουμε την παράταση του πρώτου (χειμερινού) 
εξαμήνου του ακαδημαϊκού έτους 2003-2004 όλων των 
Τμημάτων του Πανεπιστημίου Ιωαννίνων, πλην των Τμη¬ 
μάτων Παιδαγωγικού Δημοτικής Εκ/σης και Οικονομικών 
Επιστημών, με λήξη στις 18.2.2004. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Φεβρουάριου 2004 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 
-♦- 

Αριθ. 3161/Γ7 (2) 

Συγκρότηση Επιτροπής Καλλιτεχνικών Σχολείων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1) Τις διατάξεις της παρ. 4 του άρθρου 55 του Ν. 
1566/85 (ΦΕΚ 167/τ.Α') «Δομή και λειτουργία της Πρωτο¬ 
βάθμιας και Δευτεροβάθμιας Εκπαίδευσης και άλλες δια¬ 
τάξεις». 

2) Τις διατάξεις της Γ2/3345/2.9.88 Υ.Α. «Ίδρυση και λει¬ 
τουργία Μουσικών Σχολείων» που κυρώθηκε με το άρθρο 
16του Ν. 1824/88 (ΦΕΚ 296/τ.Α'). 

3) Τις διατάξεις του Νόμου 3194/ΦΕΚ267/Α'/20.11.2003 
«Ρύθμιση Εκπαιδευτικών Θεμάτων και άλλες διατάξεις». 

4) Τις διατάξεις της Γ2/3850/16.6.98 Υ.Α. (ΦΕΚ 
658/1.7.98, τ.Β') «Λειτουργία Μουσικών Σχολείων». 

5) Τις διατάξεις του άρθρου 19 του Ν. 2470 (ΦΕΚ 
40/21,3.97/τ.Α'), «Αναμόρφωση μισθολογίου προσωπι¬ 
κού της Δημόσιας Διοίκησης και άλλες συναφείς διατά¬ 
ξεις», όπως έχει τροποποιηθεί. 

6) Το άρθρο 21 του Ν. 1966/91 (ΦΕΚ 147/τ.Α') «Μετεγ¬ 
γραφές φοιτητών Α.Ε.Ι., σπουδαστώνΤ.Ε.Ι. και άλλες δια¬ 
τάξεις». 

7) Το άρθρο 16του Ν. 186/75 (ΦΕΚ214/τ.Α'), αποφασί¬ 
ζουμε: 

Α) Τη συγκρότηση της Επιτροπής Καλλιτεχνικών Σχο¬ 
λείων, με την ακόλουθη σύνθεση: 

Τακτικά μέλη 

ί) Μπότσογλου Χρόνης, Ζωγράφος, Πρύτανης της Ανω- 
τάτης Σχολής Καλών Τεχνών, Πρόεδρος. 

ϋ) Σιγάλας Γιώργος, Ζωγράφος, Σύμβουλος του Παιδα¬ 
γωγικού Ινστιτούτου, μέλος. 

ίϋ) Αρμένης Γ ιώργος, Ηθοποιός, Σκηνοθέτης, μέλος. 

ίν) Σπυράτου Σοφία, Χορογράφος, μέλος. 

ν) Κιούκας Αντώνης, Σκηνοθέτης Κινηματογράφου, μέ¬ 
λος. 

Αναπληρωματικά μέλη 

ί) Παναγιωτόπουλος Ηλίας, Εκπαιδευτικός κλάδου 
ΠΕ3, Διευθυντής της Διεύθυνσης Συμβουλευτικού Επαγ¬ 
γελματικού Προσανατολισμού και Εκπαιδευτικών Δρά¬ 
στη ρ ιοτήτων το υ ΥΠ Ε Π Θ. 

ϋ) Σενετάκη Ειρήνη, Εκπαιδευτικός κλάδου ΠΕ3, Προϊ- 
σταμένη του Τμήματος Αισθητικής Αγωγής της Διεύθυν¬ 
σης ΣΕΠΕΔ του ΥΠΕΠΘ. 

Αναπληρωματικά μέλη- Έκτακτοι Συνεργάτες 

ί) Δήμα Αικατερίνη, Α' Χορεύτρια της Εθνικής Λυρικής 
Σκηνής. 

ϋ) Μπραουδάκη Ελπίδα, Ηθοποιός, Σκηνοθέτης, Μετα¬ 
φράστρια. 

ίϋ) Καλαφατά Θάλεια, Τεχνικός Κινηματογράφου, Υπεύ¬ 
θυνη Εκπαιδευτικών Προγραμμάτων του Φεστιβάλ Κινη¬ 
ματογράφου Θεσσαλονίκης. 

Σε περίπτωση απουσίας τους, τα τακτικά μέλη θα ανα¬ 
πληρώνονται από τα αναπληρωματικά. 

Γραμματέας της Επιτροπής ορίζεται η Διακάκη Κυρια¬ 
κή, Εκπαιδευτικός κλάδου ΠΕ2, αποσπασμένη στην Κ.Υ. 
του ΥΠΕΠΘ. Ο Γ ραμματέας τηρεί τα πρακτικά των συνε¬ 
δριάσεων, καλεί τα μέλη της ομάδας σε σύσκεψη, μετά 
από συνεννόηση με τον Πρόεδρο, και υποβάλλει τα πρα¬ 
κτικά των συνεδριάσεων στη Διεύθυνση Συμβουλευτικού 
Επαγγελματικού Προσανατολισμού και Εκπαιδευτικών 
Δραστηριοτήτων του ΥΠΕΠΘ. 

Β) Το έργο της Επιτροπής που είναι η μελέτη των προ¬ 
γραμμάτων διδασκαλίας στα Καλλιτεχνικά Σχολεία, η 
διατύπωση γνώμης για τα γενικότερα θέματα οργάνω¬ 
σης και λειτουργίας των σχολείων αυτών, εξοπλισμού, 
στελέχωσης, τρόπου αξιολόγησης της επίδοσης των 
μαθητών στα καλλιτεχνικά μαθήματα, καθώς και η γενι¬ 
κότερη εποπτεία και αξιολόγηση της λειτουργίας των 
σχολείων αυτών. 

Γ) Τη θητεία της επιτροπής για τρία (3) χρόνια. 

Δ) Την καταβολή αποζημίωσης στα μέλη της επιτροπής 
και στη γραμματέα, κατά τις κείμενες διατάξεις. Η δαπά¬ 
νη αποζημίωσης θα βαρύνει τις πιστώσεις του ΚΑΕ 0515, 
του φορέα 19-220 του προϋπολογισμού του ΥΠ.Ε.Π.Θ. 
του οικονομικού έτους 2003, καθώς και των οικονομικών 
ετών 2004, 2005 και 2006. 


Ε) Τηνπαροχή διοικητικής στήριξης στην Επιτροπή από 
τη Διεύθυνση Συμβουλευτικού Επαγγελματικού Προσα¬ 
νατολισμού και Εκπαιδευτικών Δραστηριοτήτων, Τμήμα 
Δ' Αισθητικής Αγωγής του ΥΠ.Ε.Π.Θ., καθώς και από τις 
κατά τόπους Διευθύνσεις Δ.Ε., που έχουν στην αρμοδιό¬ 
τητα τους τα Καλλιτεχνικά Σχολεία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,14 Ιανουάριου 2004 

Ο ΥΠΟΥΡΓΟΣ 

ΠΕΤΡΟΣ ΕΥΘΥΜΙΟΥ 
-Φ- 

Αριθ. Φ1Α/435/12310/Δ5 (3) 

Μεταβίβαση άδειας ίδρυσης και λειτουργίας του Ιδιω¬ 
τικού Τ.Ε.Ε. «Η ΛΑΡΙΣΑΪΚΗ». 

Ο ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 7 παρ. 3 του Ν. 2640/98 (Α' 
206) της παρ. 2 του άρθρου 111 του Ν. 1892/90 (Α' 101) 
και του άρθρου 10 του Β.Δ. 685/72 (Α' 196). 

2. Την αίτηση του Γουμενόπουλου Χρήστου του Δημη- 
τρίου για τη μεταβίβαση της άδειας ίδρυσης και λειτουρ¬ 
γίας του Ιδιωτικού Τ.Ε.Ε. «Η ΛΑΡΙΣΑΪΚΗ». 

3. Την 55/2.12.2003 Πράξη του ΠΥΣΔΕ της Δ/νσης ΔΈ. 
Λάρισας. 

4. Τη ΣΤ5/53/31.10.01 (ΦΕΚ Β' 1484) Απόφαση «Καθορι¬ 
σμός αρμοδιοτήτων των Υφυπουργών του υπουργείου 
Παιδείας και Θρησκευμάτων», αποφασίζουμε: 

Εγκρίνουμε τη μεταβίβαση της άδειας ίδρυσης και λει¬ 
τουργίας του Ιδιωτικού Τ.Ε.Ε. «Η ΛΑΡΙΣΑΪΚΗ» του Γουμε- 
νόπουλου Χρήστου του Γεωργίου στον Γουμενόπουλο 
Χρήστο του Δημητρίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Φεβρουάριου 2004 

Ο ΥΦΥΠΟΥΡΓΟΣ 

ΝΙΚΟΣ ΓΚΕΣΟΥΛΗΣ 
-Φ- 

Αριθ. ΥΠΠΟ/ΔΙΟΙΚ/Τ.Δ.Π.Ε.Φ./10151/40 (4) 

Τροποποίηση απόφασης διορισμού Μελών Δ.Σ. του 
Εθνικού Κέντρου Βιβλίου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του άρθρου 9 του Ν. 2273/94 «Εθνικό 
Θέατρο, Κρατικό θέατρο Βορείου Ελλάδος και άλλες 
διατάξεις» (ΦΕΚ233/Α). 

2. Την ΥΠΠΟ/ΔΙΘΙΚ/Β/59280/15.12.99 Υπουργική από¬ 
φαση «Διορισμός μελώντου Δ.Σ. του Εθνικού Κέντρου Βι¬ 
βλίου» (ΦΕΚ 2173/Β/17.12.99), όπως τροποποιήθηκε με¬ 
ταγενέστερα, αποφασίζουμε: 

Τροποποιούμε την ΥΠΠΟ/ΔΙΟΙΚ/Β/59280/15.12.99 
Υπουργική απόφαση (ΦΕΚ2173/Β/17.12.99), με την οποία 
διορίστηκαν τα μέλη του Διοικητικού Συμβουλίου του 
Εθνικού Κέντρου Βιβλίου, με πενταετή θητεία, όπως τρο¬ 
ποποιήθηκε με τις ΥΠΠΟ/ΔΙΟΙΚ/Β/13128/13.3.03 (ΦΕΚ 
329/Β/19.3.03) και ΥΠΠΘ/ΔΙΟΙΚ/Τ.Δ.ΠΈ.Φ./42920/30.7.03 
(ΦΕΚ 1114/Β/8.8.03) όμοιες αποφάσεις και διορίζουμε ως 

μέλος του ανωτέρω Συμβουλίου, για το υπόλοιπο της θη¬ 
τείας του (λήξη θητείας 17.12.04) τον Αθανάσιο Μαράντο, 
Διευθυντή της Δ/νσης Γραμμάτων του ΥΠΙΊΟ, σε αντικα¬ 
τάσταση του Κωνσταντίνου Κορούλη, ο οποίος συνταξιο- 
δοτήθηκε. 

Κατά τα λοιπά ισχύει η ΥΠΠΟ/ΔΙΟΙΚ/Β/59280/15.12.99 
απόφαση, όπως τροποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως 

Αθήνα, 5 Φεβρουάριου 2004 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. 07/ΔΤΑ/16618 (5) 

Έγκριση του Οργανισμού Εσωτερικής Υπηρεσίας του 
Ε' ΚΑΠΗ Δήμου Πειραιά. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 

Έχοντας υπόψη: 

1. Τις διατάξειςτου Ν. 1586/86. 

2. Τις διατάξειςτου Π.Δ. 37Α/87 και 22/90. 

3. Τις διατάξειςτου άρθρου 12τουΝ. 1188/81 όπως συ¬ 
μπληρώθηκαν με το άρθρο 26 του Ν. 1832/82 καιαντικα- 
ταστάθηκαν με την παρ. 5 του άρθρου 8 του Ν.2307/95. 

4. Τις διατάξεις των Νόμων: α) Ν. 2130/94, β) Ν. 2190/94 
και γ) Ν. 2218/94. 

5. Τη ΔΙΚΠ. Ρ/Φ2/3210/1.4.86 εγκύκλιος Υπ. Προεδρίας 
της Κυβερνήσεως και γενική διαταγή 59 αριθμ. 
53560/6.8.86 Υπ. Εσωτερικών. 

6. Την 30844/6.12.94 απόφαση του Νομάρχη Πειραιά 
(ΦΕΚ 60/31.1.95 τ.Β') περί σύστασης του Ε' ΚΑΠΗ Δ. Πει¬ 
ραιά. 

7. Την 07/ΔΤΑ/9043/14.6.2001 απόφασή μας (ΦΕΚ 
861/6.7.01 τ.Β') περί τροποποίησης της συστατικής πρά¬ 
ξης του Ε' ΚΑΠΗ Δ. Πειραιά. 

8. Την οικ. 16978/12.11.2003 (ΦΕΚ 1693/Β/2003) από¬ 
φαση του Γ.Γ. Περ/ρειας Αττικής περί μεταβίβασης αρμο¬ 
διοτήτων και εξουσία υπογραφής στο Γεν. Δ/ντή Περιφέ¬ 
ρειας. 

9. Την 485/02 απόφαση του Δημοτικού Συμβουλίου Πει¬ 
ραιά με την οποία εγκρίνει τον Ο.Ε.Υ του Ε' ΚΑΠΗ Δ. Πει¬ 
ραιά. 

10. Τη σύμφωνη γνωμοδότηση του Υπηρεσιακού Συμ¬ 
βουλίου προσωπικού Δήμου Πειραιά που διατυπώθηκε 
στο 1/4.9.2003 πρακτικό αυτού, αποφασίζουμε: 

Εγκρίνουμε τον Ο.Ε.Υ. του Ε' ΚΑΠΗ Δ. Πειραιά ως εξής: 

ΑΡΘΡΟ 1 

Η όλη υπηρεσία του ΚΑΠΗ απαρτίζεται: 

1) Από την Διοικητική Υπηρεσία και 

2) Από την Υγειονομική Υπηρεσία 

ΑΡΘΡΟ 2 

ΔΙΑΙΡΕΣΗ ΥΠΗΡΕΣΙΩΝ 

Οι Υπηρεσίες του προηγούμενου άρθρου διαιρούνται 
στα παρακάτω γραφεία: 

1) ΔΙΟΙΚΗΤΙΚΗ ΥΠΗΡΕΣΙΑ 

α) Γ ραφείο Διοίκησης και Κοινωνικής Πρόνοιας. 

2) ΥΓΕΙΟΝΟΜΙΚΗ ΥΠΗΡΕΣΙΑ 

α) Γ ραφείο Ιατροφαρμακευτικής περίθαλψης. 

β) Γ ραφείο Φυσιοθεραπευτικής αγωγής. 

γ) Γ ραφείο Εργασιοθεραπευτικής αγωγής. 


ΑΡΘΡΟ 3 

ΟΡΓΑΝΙΚΗ ΣΥΝΘΕΣΗ ΚΑΙ ΔΙΑΒΑΘΜΙΣΗ ΠΡΟΣΩΠΙΚΟΥ 

Οι θέσεις του προσωπικού του ΚΑΠΗ διορθώνονται σε 
κλάδους και ειδικές κατηγορίες προσωπικού ως εξής: 

Α) ΠΡΟΣΩΠΙΚΟ ΜΕ ΣΥΜΒΑΣΗ ΔΗΜΟΣΙΟΥ ΔΙΚΑΙΟΥ ΔΙ¬ 
ΟΙΚΗΤΙΚΟ ΠΡΟΣΩΠΙΚΟ 
1) ΔΙΟΙΚΗΤΙΚΟ ΠΡΟΣΩΠΙΚΟ 
α) Μία (1) θέση Κοινωνικού Λειτουργού. 

Β) ΥΓΕΙΟΝΟΜΙΚΟ ΠΡΟΣΩΠΙΚΟ 

1) ΚΛΑΔΟΣ ΠΕΙ5 - ΓΙΑΤΡΩΝ 

α) Μία (1) θέση γιατρού Φυσικής Ιατρικής και Αποκατά¬ 
στασης ή γηρίατρος. Σε περίπτωση μη προσέλευσης εν¬ 
διαφερομένων για την πλήρωση της ανωτέρω θέσης και 
αντ' αυτής προβλέπεται θέση Παθολόγου ή άλλης ειδικό¬ 
τητας. 

2) ΚΛΑΔΟΣ ΤΕ10-ΦΥΣΙΟΘΕΡΑΠΕΥΤΩΝ 
α) Μία (1) θέση φυσικοθεραπευτή. 

3) ΚΛΑΔΟΣ ΤΕ6 ΕΠΙΣΚΕΠΤΡΙΩΝ ΑΔΕΛΦΩΝ 

α) Μία (1) θέση επισκέπτριας αδελφής. Σε περίπτωση 
μη προσέλευσης ενδιαφερομένων για την πλήρωση της 
ανωτέρω θέσης και αντ’ αυτής προβλέπεται θέσης αδελ¬ 
φής νοσοκόμας ΚΛΑΔΟΥ ΤΕ8. 

4) ΚΛΑΔΟΣ ΤΕ18- ΕΡΓΟΘΕΡΑΠΕΥΤΩΝ 
α) Μία (1) θέση Εργοθεραπευτή. 

5) ΚΛΑΔΟΣ ΥΕ15-ΟΙΚΟΓΕΝΕΙΑΚΩΝ ΒΟΗΘΩΝ 
α) Μία (1) θέση οικογενειακού βοηθού 

6) ΚΛΑΔΟΣ ΥΕ16- ΚΑΘΑΡΙΣΤΡΙΩΝ 

α) Τρεις (3) θέσεις. Προσωπικό με σχέση εργασίας Ιδιω¬ 
τικού Δικαίου ορισμένου χρόνου για την αντιμετώπιση 
εποχιακών ή άλλων αναγκών περιοδικών ή πρόσκαιρων 
(άρθρο 18 παρ. 12του Ν. 2503/97). 

Διάφορες ειδικότητες τέσσερις (4) θέσεις. Οι ειδικότη¬ 
τες θα προσδιορίζονται με την ανακοίνωση πλήρωσης 
των θέσεων ανάλογα με τις ανάγκες της Υπηρεσίας. 

Οι υπηρεσίες γραμματείας και διαχείρισης ανατίθενται 
σε Δημοτικό Υπάλληλο βάσει του άρθρου 109Ν. 1188/81. 

ΑΡΘΡΟ 4 

Ο τρόπος πρόσληψης, τατυπικά και ουσιαστικά προσό¬ 
ντα του μόνιμου προσωπικού προβλέπονται από την εκά- 
στοτε ισχύουσα νομοθεσία. Τα καθήκοντα οι περιορισμοί, 
ο χρόνος εργασίας, η αστική ευθύνη, τα δικαιώματα, οι 
άδειες, οι μεταβολές υπηρεσιακής κατάστασης, οι ηθικές 
αμοιβές, τα πειθαρχικά αδικήματα, οι ποινές, η λύση της 
υπαλληλικής σχέσης, η ιατροφαρμακευτική και νοσοκο¬ 
μειακή περίθαλψη κ.λπ. των υπαλλήλων με σχέση εργα¬ 
σίας Δημοσίου Δικαίου, που προβλέπονται από τον Ορ¬ 
γανισμό αυτό, ρυθμίζονται από τις διατάξεις του Π.Δ. 
410/95. 

ΑΡΘΡΟ 5 

ΚΑΘΗΚΟΝΤΑ ΠΡΟΣΩΠΙΚΟΥ 

Τα αντικείμενα και οι αρμοδιότητες του προσωπικού 
του ΚΑΠΗ είναι οι παρακάτω: 

1) Της Κοινωνικής Υπηρεσίας προϊσταται ο Κοινωνικός 
Λειτουργός του Κέντρου, ο οποίος είναι ο συντονιστής 
της καλής λειτουργίας όλων των υπηρεσιών του ΚΑΠΗ. 
Αναλυτικά έχει τις παρακάτω αρμοδιότητες: 

α) Συνεργάζεται με τα μέλη, με σκοπό να συμβάλλει 
στην αντιμετώπιση τυχόν ψυχολογικών, ατομικών, ή οικο¬ 
γενειακών προβλημάτων σεβόμενος τη προσωπικότητα, 
την αξιοπρέπεια και τα δικαιώματα του μέλους. 

β) Συνεργάζεται με το υπόλοιπο προσωπικό του Κέ¬ 
ντρου και έχει τη διοικητική ευθύνη της εύρυθμης λει¬ 
τουργίας των Υπηρεσιών του Κέντρου, δηλ. του Ιατρείου 
Φυσιοθεραπευτηρίου και των άλλων ειδικοτήτων που 
αποσκοπούν στην καλύτερη εξυπηρέτηση των προστα- 
τευομένων μελών. 

γ) Συνεργάζεται με την Διοίκηση του Κέντρου και έχει 
την ευθύνη για την οργάνωση, εκπαίδευση και αξιοποίη¬ 
ση των εθελοντών καθώς και τη Διοικητική παρακολούθη¬ 
ση της πρακτικής άσκησης των σπουδαστών των Σχολών 
Κοινωνικής Εργασίας και άλλων σπουδαστών των Παραϊ- 
ατρικών Επαγγελμάτων που τυχόν θα εκπαιδεύονται στο 
Κέντρο. 

δ) Έχει την ευθύνη της επικοινωνίας με τους τοπικούς 
παράγοντες της περιοχής και της Κοινότητας που λει¬ 
τουργεί το Κέντρο με σκοπό τη διαφώτιση και συμμετοχή 
τους στο πρόγραμμα. 

ε) Οργανώνει σύμφωνα, με το εγκεκριμένο πρό¬ 
γραμμα, τις διάφορες εκδηλώσεις ψυχαγωγικές, μορ¬ 
φωτικές κ.λπ. του Κέντρου στα πλαίσια καλής συνερ¬ 
γασίας, με τους Δημότες ή ιδιώτες εθελοντές, εφόσον 
υπάρχουν, και με τα μέλη και γενικά αντιμετωπίζει κά¬ 
θε έκτακτο θέμα που αφορά την λειτουργία του Κέ¬ 
ντρου. 

2) Του Ιατρείου προΐσταται ο γιατρός, Φυσικής Ιατρι¬ 
κής και αποκατάστασης ή γηρίατρος ή άλλης ειδικότη¬ 
τας ο οποίος παρέχει τις Ιατρικές του Υπηρεσίες, φρο¬ 
ντίζει για την ύστερα από εξέτασή του, παραπομπή των 
μελών σε άλλες ειδικότητες, συνιστά διενέργεια παρα- 
κλινικών εξετάσεων και παρέχει οδηγίες για φαρμακευ¬ 
τική αγωγή επισκεπτόμενος σε έκτακτες περιπτώσεις 
και στο σπίτι το μέλος που έχει την ανάγκη του. 

3) Στο Ιατρείο του Κέντρου υπηρετεί: 

Επισκέπτρια αδελφή κατά προτίμηση, αδελφή νοσοκό¬ 
μα της οποίας το έργο είναι το εξής: 

α. Να βοηθάει το γιατρό τις ημέρες και ώρες που λει¬ 
τουργεί το ιατρείο. 

β. Μαζί με τον γιατρό να έχει την ευθύνη για τη φύλαξη 
και διαχείριση του φαρμακευτικού και υγειονομικού υλι¬ 
κού του Κέντρου. 

γ. Επισκέπτεται, με εντολή του γιατρού, τα μέλη στο 
σπίτι τους και παρέχει νοσηλευτικές φροντίδες και οδη- 
γίες. 

δ. Επισημαίνει τις περιπτώσεις των μελών που χρειάζο¬ 
νται οδηγίες και παρέχει πληροφορίες σχετικά με θέματα 
ατομικής και δημόσιας υγείας. Γενικά επιλαμβάνεται κά¬ 
θε θέματος υγείας που αφορά στα μέλη και στις οικογέ¬ 
νειες τους. 

4) Στο φυσικοθεραπευτήριο του Κέντρου προΐσταται 
ο Φυσικοθεραπευτής ο οποίος, ύστερα από γραπτή 
εντολή του γιατρού, εφαρμόζει φυσικοθεραπευτική 
αγωγή στα μέλη του Κέντρου, που έχουν ανάγκη από 
αυτή. 

5) Στο Εργοθεραπευτήριο, προΐσταται ο Εργοθεραπευ- 
τής, ο οποίος έχει έχει ως έργο του την αξιοποίηση και τη 
δραστηριοποίηση του μέλους για δημιουργική απασχό¬ 
ληση και παραγωγικό έργο με σκοπό και την οικονομική 
του ενίσχυση. 

Επίσης βοηθάει το μέλος στην άσκηση για αυτοεξυπη¬ 
ρέτηση και στην ανάπτυξη ειδικών ενδιαφερόντων. 

Ο Εργοθεραπευτής μπορεί να παρέχει τις υπηρεσίες 
του και στο σπίτι του μέλους, όταν υπάρχει ειδική για τού¬ 
το ανάγκη. 


6) Η Οικογενειακή βοηθός προσφέρειτις υπηρεσίες της 
κυρίως στο σπίτι των μελών, για τις περιπτώσεις που ζουν 
μόνοιτους και έχουν ιδιαίτερες ανάγκες βοήθειας. Η βοή¬ 
θεια συνίσταται στην παροχή υπηρεσιών μέσα στο σπίτι 
όπως είναι λ.χ. ελαφρό μαγείρεμα, καθαριότητα, προμή¬ 
θεια τροφίμων και άλλες διάφορες μικροεξυπηρετήσεις 
έξω από το σπίτι. 

Επίσης μεριμνά για την καθαριότητα και τον ευπρεπι- 
σμό όλων των χώρων του ΚΑΠΗ. 

Η δαπάνη για την εν γένει λειτουργία του Νομικού Προ¬ 
σώπου και τη μισθοδοσία του προσωπικού θα καλύπτεται 
από τακτική επιχορήγηση του Δήμου Πειραιά. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 4 Φεβρουάριου 2004 

Με εντολή Γ εν. Γ ραμματέα Περιφέρειας 
Ο Γ ενικός Διευθυντής 
ΓΡΗΓΟΡΙΟΣ ΔΗΜΑΣ 

-♦- 

( 6 ) 

Ανάκληση απόφασης απόκτησης Ελληνικής Ιθαγένειας 
του ομογενούς ΝΤΟΛΕΣΙΔΗ ΙΩΑΝΝΗ του Χαρά¬ 
λαμπου. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Με την 772/2.2.2004 απόφαση της Γ εν. Γ ραμματέας Πε¬ 
ριφέρειας Δυτικής Μακεδονίας που εκδόθηκε σύμφωνα 
με τις κείμενες διατάξεις ανακαλείται η 586/17.1.2003 
απόφασή μας, περί αποκτήσεως της Ελληνικής Ιθαγένει¬ 
ας του ΝΤΟΛΕΣΙΔΗ ΙΩΑΝΝΗ του Χαράλαμπου επειδή πα¬ 
ρήλθε έτος από τη δημοσίευσή της στην Εφημερίδα της 
Κυβερνήσεως και δεν προσήλθε να δώσει τον όρκο του 
Έλληνα πολίτη σύμφωνα με τις διατάξεις της παρ.5 του 
άρθρου 1 του Ν. 2790/2000. 

Με εντολή Γ εν. Γ ραμματέα Περιφέρειας 

Η Προϊσταμένη 

ΑΝΑΣΤΑΣΙΑ ΠΑΠΑΔΟΠΟΥΛΟΥ 

-♦- 

(7) 

Απόκτηση ελληνικής ιθαγένειας από τον ομογενή ΓΙΕΓΟ- 
ΡΟΒ ΟΛΕΓΚτου ΕΥΓΕΝΙΟΥ κοίτης ΛΙΝΤΙΑΣ. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Μετην 13222/03/26.1.2004 απόφαση του Γ ενικού Γ ραμ¬ 
ματέα Περιφέρειας Πελοποννήσου γίνεται δεκτή η από 
12.12.2001 αίτηση του ομογενούς ΓΙΕΓΟΡΟΒ ΟΛΕΓΚτου 
ΕΥΓΕΝΙΟΥ και της ΛΙΝΤΙΑΣ περί αποκτήσεως της Ελληνι¬ 
κής Ιθαγένειας και εγκρίνεται ο εξελληνισμός του κυρίου 
ονόματος και του επωνύμου του από ΟΛΕΓΚ ΓΙΕΓΟΡΟΒ 
σε ΑΛΕΞΑΝΔΡΟΣ ΓΡΗΓΟΡΙΑΔΗΣ. 

Την Ελληνική Ιθαγένεια αποκτά ο ανωτέρω ομογενής 
από της δόσεως του όρκου του Έλληνα Πολίτη εντός 
έτους από τη δημοσίευση της παρούσας απόφασης στην 
Εφημερίδα της Κυβερνήσεως. 

Ο Γ ενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 

( 8 ) 

Απόκτηση ελληνικής ιθαγένειας από τον ομογενή ΓΙΕΓΟ- 
ΡΟΒ ΙΓΚΟΡτου ΕΥΓΕΝΙΟΥ καιτηςΛΙΝΤΙΑΣ. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Μετην 13223/03/26.1.2004 απόφαση του Γενικού Γραμ- 
ματέα Περιφέρειας Πελοποννήσου γίνεται δεκτή η από 
12.12.2001 αίτηση του ομογενούς ΓΙΕΓΟΡΟΒ ΙΓΚΟΡτου 
ΕΥΓΕΝΙΟΥ και της ΛΙΝΤΙΑΣ περί αποκτήσεως της Ελληνι¬ 
κής Ιθαγένειας και εγκρίνεται ο εξελληνισμός του κυρίου 
ονόματος καιτου επωνύμουτου από ΙΓΚΟΡ ΓΙΕΓΟΡΟΒ σε 
ΓΕΩΡΓΙΟΣ ΓΡΗΓΟΡΙΑΔΗΣ. 

Την Ελληνική Ιθαγένεια αποκτά ο ανωτέρω ομογενής 
από της δόσεως του όρκου του Έλληνα Πολίτη εντός 
έτους από τη δημοσίευση της παρούσας απόφασης στην 
Εφημερίδα της Κυβερνήσεως. 

Ναύπλιο, 27 Ιανουάριου 2004 
Ο Γ ενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 
-♦- 

( 9 ) 

Απόκτηση ελληνικής ιθαγένειας από τον ομογενή ΓΙΕΓΟ¬ 
ΡΟΒ ΕΥΓΕΝΙΟ του ΣΑΒΕΛΙΪ και της ΞΕΝΙΑΣ. 

Ο ΓΕΝ. ΓΡΑΜΜΑΤΕΑΣ ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Μετην 13224/03/26.1.2004 απόφαση του Γ ενικού Γ ραμ- 
ματέα Περιφέρειας Πελοποννήσου γίνεται δεκτή η από 
12.12.2001 αίτηση του ομογενούς ΓΙΕΓΟΡΟΒ ΕΥΓΕΝΙΟΥ 
του ΣΑΒΕΛΙΙ και της ΞΕΝΙΑΣ περί αποκτήσεως της Ελλη¬ 
νικής Ιθαγένειας και εγκρίνεται ο εξελληνισμός του επω¬ 
νύμου του από ΓΙΕΓΟΡΟΒ σε ΓΡΗΓΟΡΙΑΔΗΣ. 

Την Ελληνική Ιθαγένεια αποκτά ο ανωτέρω ομογενής 
από της δόσεως του όρκου του Έλληνα Πολίτη εντός 
έτους από τη δημοσίευση της παρούσας απόφασης στην 
Εφημερίδα της Κυβερνήσεως. 

Ο Γ ενικός Γ ραμματέας Περιφέρειας 
ΑΝΤΩΝΗΣ ΜΑΤΣΙΓΚΟΣ 
-♦- 

Αριθ. 13736/03 (10) 

Συγχώνευση Νομικών Προσώπων «Πνευματικό Κέντρο 
Κοινότητας Βαγίων», «Κέντρο Προληπτικής Ιατρικής & 
Πρόνοιας Δήμου Βαγίων», «Κέντρο Δημιουργικής 
Απασχόλησης Παιδιών Δήμου Βαγίων» και «Θέατρο - 
Κινηματογράφος Δήμου Βαγίων» σε ενιαίο Νομικό 
Πρόσωπο «ΠΝΕΥΜΑΤΙΚΟ ΚΕΝΤΡΟ ΔΗΜΟΥ ΒΑΓΙΩΝ». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξειςτου άρθρου 203του Π.Δ. 410/95. 

2. Τις α) 17627/21.2.88 απόφαση του Νομάρχη Βοιω¬ 
τίας. 

β) 1747/4.3.98 απόφαση της Δ/ντριας Τοπικής Αυτ/σης 
καιΔ/νσης Ν. Βοιωτίας. 

γ) 2593/11.3.98 απόφαση της Δ/ντριας Τοπικής Αυτ/σης 
καιΔ/νσης Ν. Βοιωτίας. 

δ) 2589/11.3.98 απόφαση της Δ/ντριας Τοπικής 
Αυτ/σης και Δ/νσης Ν. Βοιωτίας περί σύστασης Νομικών 
Προσώπων με την Επωνυμία «πνευματικό Κέντρο Κοινό¬ 


τητας Βαγίων», «Κέντρο Προληπτικής Ιατρικής και Πρό¬ 
νοιας Δήμου Βαγίων», «Κέντρο Δημιουργικής Απασχόλη¬ 
σης Παιδιών Δήμου Βαγίων» και «Θέατρο - Κινηματογρά¬ 
φος Δήμου Βαγίων» αντίστοιχα. 

3. Την 146/2003 απόφαση του Δημοτικού Συμβουλίου 
Βαγίων περί «Συγχώνευσης Νομικών Προσώπων του 
Δήμου». 

4. Τις 5971/97 και 1667/2002 (ΦΕΚ480/Β/2002) αποφά¬ 
σεις του Γ ενικού Γ ραμματέα Περιφέρειας Στερεός Ελλά¬ 
δας περί «Μεταβίβασης Δικαιώματος Υπογραφής με 
εντολή Γ ενικού Γ ραμματέα Περιφέρειας» στους Δ/ντές 
Τοπικής Αυτ/σης και Διοίκησης, αποφασίζουμε: 

1. Εγκρίνουμε την συγχώνευση των Νομικών Προσώ¬ 
πων με την επωνυμία «Πνευματικό Κέντρο Κοινότητας Βα¬ 
γίων», «Κέντρο Προληπτικής Ιατρικής και Πρόνοιας Δή¬ 
μου Βαγίων», «Κέντρο Δημιουργικής Απασχόλησης Παι¬ 
διών Δήμου Βαγίων» και «Θέατρο - Κινηματογράφος 
Δήμου Βαγίων» σε ενιαίο Νομικό Πρόσωπο «Πνευματικό 
Κέντρο Δήμου Βαγίων». 

2. Σκοπός του Νομικού αυτού Προσώπου είναι η παρα¬ 
γωγή πολιτισμού, η ανάπτυξη κάθε μορφής τέχνης και ει¬ 
δικότερα η δημιουργία εικαστικού, θεατρικού, μουσικού, 
χορευτικού, αθλητικού τμήματος, η δημιουργική απα¬ 
σχόληση των παιδιών, η ενημέρωση των κατοίκωντης Κω¬ 
μόπολης σε θέματα υγείας και ιατρικής πρόληψης. Ακόμη 
θα πραγματοποιούνται σεμινάρια και ομιλίες για διάφορα 
θέματα ποικίλου περιεχομένου. 

3. Το Νομικό αυτό Πρόσωπο διοικείται από πενταμελές 
Συμβούλιο και αποτελείται: 

Α) Από τον εκάστοτε Δήμαρχο του Δήμου ως Πρόεδρο. 

Β) Από δύο (2) Δημοτικούς Συμβούλους. 

Γ) Από δύο (2) δημότες. 

Τα μέλη του Διοικητικού Συμβουλίου ορίζονται με από¬ 
φαση του Δημοτικού Συμβουλίου. Το Διοικητικό Συμβού¬ 
λιο εκλέγει έναν εκ των μελών του ως Αντιπρόεδρο και η 
θητεία του Διοικητικού Συμβουλίου ακολουθεί τη θητεία 
του Δημοτικού Συμβουλίου. 

4. Το Νομικό Πρόσωπο εκπροσωπείται ενώπιον των δι¬ 
καστηρίων και πάσης αρχής από τον Πρόεδρο και όταν 
αυτός απουσιάζει ή κωλύεται από τον Αντιπρόεδρο. 

5. Οι πόροι του Νομικού Προσώπου είναι: 

1) Επιχορηγήσεις του Δήμου. 

2) Επιχορηγήσεις του Κράτους. 

3) Έσοδα από διάφορες εκδηλώσεις του Πνευματικού 
Κέντρου. 

4) Πάσης φύσεως δωρεές και κληροδοτήματα. 

6. Το Νομικό Πρόσωπο καταργείται μετοντρόπο με τον 
οποίο συστήθηκε. 

- Η δε περιουσία του, περιέρχεται στο Δήμο Βαγίων. 

7. Από τις διατάξεις αυτής της απόφασης προκαλείται 
δαπάνη σε βάρος του προϋπολογισμού ύψους (6.335,34) € 
για το τρέχον έτος και για καθένα από τα επόμενα οικονο¬ 
μικά έτη. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Λιβαδειά, 16 Ιανουάριου 2004 

Με εντολή Γεν. Γ ραμματέα Περιφέρειας 
Η Διευθύντρια 
Θ. ΘΕΟΔΩΡΑΚΗ 

Αριθ. Απόφασης 8 (11) 

Τροποποίηση του Εσωτερικού Οργανισμού Οργά¬ 
νωσης και Λειτουργίας της Ν.Α. Τρικάλων. 

ΤΟ ΝΟΜΑΡΧΙΑΚΟ ΣΥΜΒΟΥΛΙΟ ΤΡΙΚΑΛΩΝ 
Έχοντας υπόψη: 

1. Τις διατάξεις του άρθρου 104 του Κώδικα Νομαρχια¬ 
κής Αυτοδιοίκησης (Π.Δ. 30/96). 

2. Τις διατάξεις του άρθρου 49, παρ. 1, του Π.Δ.30/96 
(ΦΕΚΑ'21) «Αρμοδιότητες Νομαρχιακού Συμβουλίου». 

3. Τον Εσωτερικό Οργανισμό Οργάνωσης και Λειτουρ¬ 
γίας της Ν.Α. Τρικάλων, όπως αυτός τροποποιήθηκε και 
ισχύει (ΦΕΚ358/Β/4. 

4. Το γεγονός ότι στον Οργανισμό Περίθαλψης Ασφαλι¬ 
σμένων Δημοσίου (Ο.Π.Α.Δ.) που αποτελεί Ν.Π.Δ. επο¬ 
πτευόμενο από τους Υπουργούς Υγείας Πρόνοιας και 
Οικονομίας και Οικονομικών περιέχονται και ασκούνται 
όλες οι αρμοδιότητες της Δ/νσης Υγείας της Ν.Α. που 
έχουν σχέση με θέματα υγειονομικής περίθαλψης (Ν. 
2768/99). 

5. Το γεγονός ότι καταργήθηκε ο Οργανισμός Βάμβα- 
κος και όλοι οι υπάλληλοι της Υπηρεσίας αυτής έχουν με¬ 
ταφερθεί στη Ν.Α. Τρικάλων (Ν. 2637/98) ΦΕΚ 200 Α'. 

6. Την ανάγκη προσαρμογής του Οργανισμού στο νο¬ 
μοθετικό πλαίσιο που ισχύει σήμερα για τη Νομαρχιακή 
Αυτοδιοίκηση. 

7. Την ανάγκη μερικής αναδιάρθρωσης της εσωτερικής 
δομής του Οργανισμού για πιο ευέλικτη, αποτελεσματι¬ 
κής και παραγωγική λειτουργία των Υπηρεσιών της Ν.Α. 
Τρικάλων. 

8. Τις προτάσεις που διατυπώθηκαν στη διάρκεια της 
συζήτησης και τις ψηφοφορίες που διενεργήθηκαν επ’ 
αυτών, αποφάσισε κατά πλειοψηφία: 

1. Τη διαγραφή από τη Δ/νση Υγείας όλων των αρμο¬ 
διοτήτων που έχουν σχέση με τα θέματα υγειονομικής 
περίθαλψης (άρθρο 11). 

2. Τη διαγραφή του Τμήματος Καπνού από τη Δ/νση 
Αγρ. Ανάπτυξης (άρθρο 3) και τη σύσταση νέας Υπηρε¬ 
σίας ως ακολούθως: 

Άρθρο 3 Α 

Δ/νση Βάμβακος και Καπνού 

Στις αρμοδιότητες της Δ/νσης Βάμβακος και Καπνού 
ανήκουν: τα θέματα που αναφέρονται στις διατάξεις του 
Π.Δ. 396/88 (ΦΕΚ 1184/Α') «Περί Οργανισμού λειτουργίας 
του Εθνικού Οργανισμού Καπνού» και του Π.Δ. 258/88 
(ΦΕΚ 11Ο/Α') «Περί των Υπηρεσιών του Οργανισμού Βάμ¬ 
βακος» αντίστοιχα, όπως αυτές τροποποιήθηκαν και συ¬ 
μπληρώθηκαν μεταγενέστερα. 

Η Δ/νση Βάμβακος και Καπνού αποτελείται από τα πα¬ 
ρακάτω Τμήματα με τις αντίστοιχες αρμοδιότητες: 

Τμήμα Καπνού 

Στις αρμοδιότητες του Τμήματος ανήκουν: 

• Η παρακολούθηση και ο έλεγχος της καπνοκαλ¬ 
λιέργειας σε όλες τις φάσεις αυτής και εφαρμογής της 
Καπνικής Πολιτικής που απορρέει από τους Νόμους του 
Κράτους, τις αποφάσεις και διαταγές του Υπουργείου 
Γεωργίας κ.λπ. 

• Συνεργασία με το καπνολογικό Ινστιτούτο Ελλάδος 
σε θέματα που αφορούν την καπνοκαλλιέργεια, λιπάν¬ 
σεις, φυτοπροστασία, χημικές αναλύσεις, βελτίωση ποι¬ 
κιλιών κ.λπ. 

• Συνεργασία με το Υπουργείο Γεωργίας, τον ΠΕΚΕΠΕ, 
την Καπνική, τις ομάδες καπνοπαραγωγών, τις μεταποιητι¬ 


κές επιχειρήσεις (καπνεμπόριο) με τις Ενώσεις Γεωργικών 
Συνεταιρισμών κλπ. Γιατην εφαρμογή των Κανονισμώντης 
Ε.Ε. καιτη διενέργεια των απαιτούμενωνελέγχωνπου αφο¬ 
ρούν τις διάφορες φάσεις της καπνοκαλλιέργειας, ήτοι 
καλλιέργεια, παραγωγή, εμπορία, διακίνηση χωρικού και 
δεματοποιημένου καπνού για την καταβολή της πριμοδό¬ 
τησης. 

• Ο έλεγχος των ομάδων καπνοπαραγωγών του Ν. Τρι¬ 
κάλων για την καταβολή της ειδικής ενίσχυσης σ’ αυτές. 

• Ο έλεγχος των μεταποιητικών επιχειρήσεων που με¬ 
ταποιούν ή αποθηκεύουν καπνό στο Ν. Τρικάλων. 

Τμήμα Βάμβακος 

Στις αρμοδιότητες του Τμήματος ανήκουν: 

• Η παρακολούθηση της καλλιέργειας του βαμβακιού. 

• Η παροχή τεχνικών οδηγιών στους βαμβακοκαλλιερ- 
γητές. 

• Η προώθηση νέων τεχνικών και ποικιλιών που θα οδη¬ 
γήσουν στη βελτίωση των ποιοτικών χαρακτηριστικών 
του βαμβακιού, θα συντελέσουν στην αειφόρο ανάπτυξη, 
θα είναι προσαρμοσμένες στην περιοχή και θα συντελέ¬ 
σουν στην εξοικονόμηση ενεργειακών πόρων (νερό - λί¬ 
πασμα) για την προστασία του περιβάλλοντος. 

• Η προώθηση των αποτελεσμάτωντης εφαρμοσμένης 
έρευνας και η διεξαγωγή ερευνητικού προγράμματος για 
το βαμβάκι. 

• Η δικτύωση και η συνεργασία με φορείς εμπλεκόμε¬ 
νους σε θέματα βαμβακιού. 

Στη Δ/νση και στα Τμήματα αυτής προΐστανται υπάλλη¬ 
λοι του κλάδου ΠΕ Γεωπονικού ή ΤΕ Γεωπονικού. 

3. Τη διαγραφή του Τμήματος Τοπογραφήσεων και Κτη¬ 
ματολογίου από τη Δ/νση Τεχνικών Υπηρεσιών (άρθρο 
17) καιτη σύσταση αυτοτελούς Τμήματος με την ονομα¬ 
σία «Τοπογραφική Υπηρεσία», με τις ίδιες αρμοδιότητες 
και με α.α. άρθρο 17 Α . Στο Τμήμα προΐσταται υπάλληλος 
του κλάδου ΠΕ Τοπογράφων Μηχανικών ή Πολιτικών Μη¬ 
χανικών ή ΤΕ αντίστοιχων κλάδων ή ΔΕ Τεχνικών. 

4. Την αντικατάσταση του άρθρου 21 που αφορά τις 
Υπηρεσίες Υποστήριξης του Νομάρχη και των Νομαρχαι- 
κών Συλλογικών Οργάνων ως ακολούθως: 

Άρθρο 21 

Δ/νση Διοικητικής Υποστήριξης του Νομάρχη 
Και των Νομαρχιακών Συλλογικών Οργάνων 

Αρμοδιότητες της Δ/νσης είναι η διοικητική και γραμ¬ 
ματειακή υποστήριξη του Νομάρχη καιτων Νομαρχιακών 
Οργάνων (Νομαρχιακή Επιτροπή, Νομαρχαικό Συμβού¬ 
λιο). 

Η Δ/νση αποτελείται από τα παρακάτω Τμήματα και 
Γ ραφεία με τις αντίστοιχες αρμοδιότητες: 

Τμήμα Γραμματειακής Υποστήριξης Νομάρχη. 

Στις αρμοδιότητες του Τμήματος ανήκουν: η συγκέ¬ 
ντρωση των αναγκαίων στοιχείων για την ενημέρωση του 
Νομάρχη κατά την εκπλήρωση των καθηκόντων του, η 
επιμέλεια για την αλληλογραφία του και γενικά η οργά¬ 
νωση της επικοινωνίας του με τις υπηρεσίες και το κοινό. 

Τμήμα Γραμματειακής Υποστήριξης Συλλογικών Νο¬ 
μαρχιακών Οργάνων. 

Στις αρμοδιότητες του Τμήματος ανήκουν: η υποβοή¬ 
θηση της λειτουργίας του Νομαρχιακού Συμβουλίου, της 
Νομαρχιακής Επιτροπής, των Βοηθών Νομαρχών και της 
Οικονομικής και Κοινωνικής Επιτροπής σε ό,τι αφορά τη 
συγκέντρωση των απαραίτητων στοιχείων για τις συνε- 

δριάσεις τους, την αποστολή των προσκλήσεων για τις 
συνεδριάσεις, την τήρηση των πρακτικών και την κοινο¬ 
ποίηση των σχετικών αποφάσεων και την εξυπηρέτηση 
των Νομαρχαικών Συμβούλων και των μελών της Οικονο¬ 
μικής και Κοινωνικής Επιτροπής. 

Γραφείο Τύπου και Δημοσίων Σχέσεων. 

Στις αρμοδιότητες του Τμήματος ανήκουν: 

Η εθιμοτυπία, η οργάνωση καιτέλεση δημοσίων εορτών 
και επισήμων τελετών, η διοργάνωση συνεδρίων και συ¬ 
ναντήσεων, δεξιώσεων και λοιπών συναφών εκδηλώσεων 
καθώς επίσης και τα θέματα σχέσεων με αντιπροσώπους 
ξένων κρατών και ομολόγων περιφερειακών αρχών. 

Η οργάνωση των επαφών του Νομάρχη και των άλλων 
οργάνων της Νομαρχιακής Αυτοδιοίκησης με τους εκ¬ 
προσώπους των μέσων μαζικής ενημέρωσης για την πλη¬ 
ροφόρηση των πολιτών στο έργο και γενικά στις δραστη¬ 
ριότητες της Νομαρχιακής Αυτοδιοίκησης. 

Η παρακολούθηση και ενημέρωση του Νομάρχη και των 
άλλων Νομαρχαικών Οργάνων για τις δημοσιεύσεις του 
τύπου που αναφέρονται σε σχόλια και διατύπωση προ¬ 
βλημάτων και αναγκών των πολιτών, στην άσκηση κριτι¬ 
κής και στην προβολή απόψεων πολιτών και φορέων. 

Στη Δ/νση Διοικητικής Υποστήριξης του Νομάρχη και 
των Νομαρχιακών Συλλογικών Οργάνων καθώς και στα 
Τ μήματα και Γ ραφεία αυτής προΐστανται υπάλληλοι όλων 
των κατηγοριών και όλων των κλάδων που προβλέπονται 
στον Οργανισμό της Νομαρχιακής Αυτοδιοίκησης. 

Άρθρο 21 Α 

Γ ραφείο Ειδικών Συμβούλων και Επιστημονικών 
Συνεργατών. 

Στις αρμοδιότητες του Τμήματος ανήκει η μελέτη ειδι¬ 
κών θεμάτων που ανατίθενται από τα νομαρχιακά όργανα 
για διατύπωση εισηγήσεων. 

Νομική Υπηρεσία 

Η νομική εν γένει κάλυψη της Νομαρχαικής Αυτοδιοί¬ 
κησης. 

5. Τη σύσταση Τ μήματος Διοίκησης με αρμοδιότητες σε 
θέματα προσωπικού, μισθοδοσίας, διοικητικής μέριμνας 
και γραμματειακής εξυπηρέτησης στη Δ/νση Αγρ. Ανά¬ 
πτυξης, στη Δ/νση Τεχνικών Υπηρεσιών, στη Δ/νση Εγ¬ 
γείων Βελτιώσεων, στη Δ/νση Κτηνιατρικής και στη Δ/νση 
Μεταφορών και Επικοινωνιών. 

Τη σύσταση Γ ραφείων Διοίκησης με τις παραπάνω αρ¬ 
μοδιότητες στις υπόλοιπες Δ/νσεις και Αυτοτελή Τμήμα¬ 
τα. 

Στα Τμήματα και στα Γ ραφεία αυτά προΐστανται υπάλ¬ 
ληλοι ΠΕ Διοικητικού - Οικονομικού ή ΤΕ Διοικητικού - Λο¬ 
γιστικού ή ΔΕ Διοικητικού Λογιστικού. 

6. Τη μεταφορά των αρμοδιοτήτων των δύο τελευταίων 
παραγράφων του Τμήματος Υγιεινής και Υγειονομικού 
Ελέγχου της Δ/νσης Υγείας (άρθρο 10) που αφορούν την 
εποπτείατηςλειτουργίαςτων ιδιωτικών κλινικών κ.λπ. Και 
την επιβολή κυρώσεων σε ιατρούς, οδοντιάτρους κ.λπ. 
Στις αρμοδιότητες του Τμήματος Υπηρεσιών Υγείας της 
ίδιας Δ/νσης. 

7. Την αύξηση των οργανικών θέσεων ως ακολούθως: 

Άρθρο 27, ΠΕ κατηγορία: του κλάδου ΠΕ Γεωλόγων κα¬ 
τά μία (1),του κλάδου Π Ε Χημικών κατά τρεις (3), του κλά¬ 
δου ΠΕ Μηχ/γων Μηχ/κών κατά δύο (2) και την προσθήκη 
μίας (1) θέσης κλάδου ΠΕ Ηλεκτρολόγων - Ηλεκτρονικών 
Μηχανικών. 


Άρθρο 28, ΤΕ κατηγορία: του κλάδου ΤΕ Μαιών κατά μία 
(1) γιατί ύστερα από τιο κλείσιμο του ΠΙΚΠΑ στα Τρίκαλα 
δημιουργείται επιτακτική ανάγκη μιας ακόμη θέσης 
Μαίας στη Ν.Α. για την εξυπηρέτηση του κοινού όσον 
αφορά Ιθεί ραρ, μαθήματα ψυχοπροφυλακτικής (ανώδυ¬ 
νου τοκετού), οικογενειακό προγραμματισμό και άλλες 
υπηρεσίες πρωτοβάθμιας φροντίδας του γυναικείου πλη¬ 
θυσμού του Νομού, διότι οι ανασφάλιστες γυναίκες και 
μητέρες είναι αναγκασμένες να πληρώνουν για να κάνουν 
αυτές τις εξετάσεις και μαθήματα. Επίσης οι γυναίκες της 
υπαίθρου πρέπει να ενημερώνονται τακτικά για το ΙθδΙ 
ραρ, για αυτοεξέταση μαστού, για οικογενειακό προ¬ 
γραμματισμό, για μητρικό θηλασμό. Επίσης, πρέπει αν 
παρακολουθούνται και να ενημερώνονται έγκυες, να ενη¬ 
μερώνονται για τις εξετάσεις που αφορούν τη μεσογεια¬ 
κή αναιμία κ.λπ. 

Άρθρο 29, ΔΕ κατηγορία: του κλάδου ΔΕ Βοηθών Νο¬ 
σοκόμων κατά τέσσερις (4) προκειμένου να αναπτυχθούν 
και να υλοποιηθούν προγράμματα πρόληψης και οικογε¬ 
νειακού προγραμματισμού. 

8. Τη σύσταση αυτοτελούς Γραφείου Νέων Αγροτών 
στη Δ/νση Αγροτικής Ανάπτυξης (άρθρο 3) με τις παρα¬ 
κάτω αρμοδιότητες: 

Ενημέρωση για τα προγράμματα που λειτουργούν σε 
εφαρμογή του ΚΑΝ 1257/99 Ε.Ε. στα πλαίσια του Γ Κ. Π .Σ. 
και αφορούν τα μέτρα και τις οικονομικές ενισχύσεις για 
τη «βελτίωση της ηλικιακής σύνθεσης του αγροτικού πλη¬ 
θυσμού». 

Ενημέρωση των νέων αγροτών για τα προγράμματατου 
ανωτέρω κανονισμού που αφορούν οικονομικές ενισχύ¬ 
σεις για επενδύσεις στις γεωργικές εκμεταλλεύσεις μέσα 
από ένα Σχέδιο Βελτίωσης. 

Αξιολόγηση των φακέλων υποψηφιότητας των νέων 
αγροτών για τα μέτρα που αφορούν την αντιμετώπιση 
των δαπανών της πρώτης εγκατάστασης. 

Αξιολόγηση των Σχεδίων Βελτίωσης νέων αγροτών και 
αγροτών που αφορούν οικονομικές ενεσχύσεις για επεν¬ 
δύσεις στις γεωργικές τους εκμεταλλεύσεις. 

Πιστοποίηση - παραλαβή και παρακολούθηση των δρά¬ 
σεων και επενδύσεων που έχουν εγκριθεί και πραγματο¬ 
ποιηθεί με τα «Σχέδια δράσης» νέων αγροτών και «Σχέδια 
Βελτίωσης» των αγροτών. 

Συγκέντρωση και αποστολή στην Περιφέρεια και το 
Υπουργείο Γεωργίας όλων των στοιχείων (εγκρίσεις - 
πληρωμές) που αφορούν τα ανωτέρω προγράμματα. 

Εφαρμογή του Ν. 2520 που αφορά κίνητρα και μέτρα 
υπέρ των νέων αγροτών - φοροαπαλλαγές, επιδότηση 
επιτοκίου για αγορά γης, μείωση της δαπάνης έκδοσης 
οικοδομικών αδειών για γεωργικά κτίσματα και πρώτη 
αγροτική κατοικία κ.λπ. 

Στο Γ ραφείο προΐσταται υπάλληλος του κλάδου Π Ε Γε¬ 
ωπονικού ή ΤΕ Γεωπονικού. 

9. Την προσθήκη ενός νέου Τμήματος στη Δ/νση Αγρο¬ 
τικής Ανάπτυξης (άρθρο 3) ως ακολούθως: 

Τ μήμα Αειφορικής Γ εωργίας 

Στις αρμοδιότητες του τμήματος ανήκουν: 

- Η επιστημονική υποστήριξη της βιολογικής γεωργίας 
και της βιολογικής κτηνοτροφίας. 

- Η παρακολούθηση και η διάδοση του προγράμματος 
ελέγχου της νιτρορρύπανσης των εδαφών από την κακή 
διαχείριση των λιπασμάτων στη συμβατική γεωργία κα¬ 
θώς και η εφαρμογή του Κώδικα Ορθής Γεωργικής Πρα¬ 
κτικής στη γεωργία. 

- Η παρακολούθηση του προγράμματος της μακροχρό¬ 
νιας παύσης των γεωργικών γαιών. 

- Η συνεργασία με το Υπουργείο Γεωργίας, τον ΟΠΕ- 
ΚΕΠΕ, τα πιστοποιημένα εργαστήρια ελέγχου, τις εται¬ 
ρείες πιστοποίησης βιολογικών προϊόντων κ.λπ. Για την 
εφαρμογή των Κανονισμών της Ε.Ε. που διέπουντη βιο¬ 
λογική γεωργία. 

- Η διεξαγωγή των απαραίτητων ελέγχων και η παρακο¬ 
λούθηση των δραστηριοτήτων που προαναφέρθηκαν σε 
όλες τις φάσεις ανάπτυξής τους ώστε να χορηγηθούν οι 
σχετικές ενισχύσεις. 

- Η επικοινωνιακή συνδρομή του τμήματος στην προ¬ 
σπάθεια διάδοσης της περιβαλλοντικής συνείδησης με 
δημοσιεύματα, ομιλίες, συνεντεύξεις, ενημερώσεις και 
εκθέσεις κ.λπ. Με στόχο τόσο τη διάδοση της αειφορικής 
γεωργίας όσο και την αύξηση της ζήτησης και κατανάλω¬ 
σης βιολογικών προϊόντων. 

Στο Τμήμα προΐσταται υπάλληλος του κλάδου ΠΕ Γεω¬ 
πονικού ή ΤΕ Γεωπονικού. 

10. Στη Δ/νση Αγροφυλακής να προΐστανται υπάλληλοι 
του κλάδου ΠΕ Διοικητικού Οικονομικού ή ΠΕ Γεωπόνων 
και στη Δ/νση Μεταφορών και Επικοινωνιών και στα Τμή¬ 


ματα αυτής να προΐστανται υπάλληλοι του κλάδου ΠΕ 
Μηχανικών όλων των ειδικοτήτων ή υπάλληλοι του κλά¬ 
δου ΠΕ Γεωπόνων ή υπάλληλοι του κλάδου ΠΕ Διοικητι¬ 
κού Οικονομικών ή υπάλληλοι κατηγορίας ΤΕ αντίστοιχων 
κλάδων. 

11 .Την προσθήκη στο πρώτο μέρος «διάρθρωση και 
αρμοδιότητες των Υπηρεσιών του άρθρων 1 των Υπηρε¬ 
σιών: Δ/νση Βάμβακος και Καπνού, Κέντρο Εξυπηρέτη¬ 
σης Πολιτών, ΠΣΕΑ, Γ ραφείο Πολιτικής Προστασίας, Το- 
πογραφική Υπηρεσία και την αντικατάσταση της παρ.2 
του ιδίου άρθρου με τη Δ/νση Διοικητικής Υποστήριξης 
του Νομάρχη και των Νομαρχιακών Συλλογικών Οργά¬ 
νων. 

Από τις διατάξεις αυτής της απόφασης δεν προκαλείται 
δαπάνη εις βάρος του κρατικού προϋπολογισμού ούτε 
εις βάρος της Ν.Α. Τρικάλων. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Τρίκαλα, 13 Ιανουάριου 2004 

Ο Πρόεδρος 
ΙΩΑΝΝΗΣ ΣΑΚΕΛΛΑΡΙΟΥ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




